Andrea Jiménez (dramagilea)

**Andrea Jiménez** (Madril, 1987) abokatua, dramagilea, eszena-zuzendari, aktore eta ekoizlea da. 2012. urtean Teatro en Vilo izeneko konpainia sortu zuen Noemi Rodríguezekin batera. 2019. urtean Antzerkiko Begi Kritikoa saria eman zioten, bere ibilbidea eta bere konpainiaren sorkuntzen originaltasuna eskertzeko.

## Bizitza 
Andrea Jiménez zuzenbidean lizentziatua da eta London School of Peforming Arts-en Arte Eszenikoetako graduondokoa du.

### Lan ibilbidea 
Aktore eta zuzendari lan egin du Frantzian, Espainian zein Erresuma Batuan. 2012an, Noemi Rodríguezekin batera, Teatro En Vilo konpainia sortu zuen Londresen, Madrilen finkatua, eta dantza, antzerkia, performancea eta clowna uztartzen ditu errealitate sozial, politiko eta pertsonalak erakusteko.

Sortu, zuzendu eta antzeztu dituen ikuskizunen artean, honako hauek nabarmentzen dira: *Interrupted*, Rodríguez, Fiona Clift eta Blanca Solérekin batera sortutako tragikomedia saritua, 2012an Londresen estreinatu zena eta Eskozia, Italia, Portugal eta Espainiako antzokietan urtetan antzezten jarraitu zuena; *Generación* *Why*, 2018. urtean Centro Dramático Nacional delakoan estreinatu zena Jiménez, Chiara Goldsmtih eta Roisin O’Mahony antzezleekin; *Miss Mara*. *Quien se reserva no es artista* lana 2019an Circo Price Antzokiak ekoiztua, Fátima Baeza Medina aktorearekin, zein ikerketaren eta *Miss Mara* trapezistari eta Graziella Galán eta Sabrina Catalán zirku-artistei egindako omenaldiaren bultzatzailea izan zen; *Cómo hemos llegado hasta aquí*, Nerea Pérez de las Heras protagonista zuen talkshow politikoa; *Casting Lear*, Williams Shakespeare ingeles idazlearen *Blake* Lear erregearen egokitzapena; *Up,* maskulinitateari buruzko gogoeta edo *Blast.*''*

Besteak beste, Abadia Antzokirako, Kataluniako Antzoki Nazionalerako, Galiziako Zentro Dramatikorako, Udazkeneko Jaialdirako, Greziako Jaialdirako eta Edinburgh Fringerako ere sortu ditu lanak. Nazioarteko konpainietarako ikuskizunak zuzendu ditu, hala nola *Canary Girls* Fun in the Oven-erako, *Las chicas canarias* edo *The copla Cabaret* lanean inspiratuta Hispanic Breakdown-erako; baita proiektu komunitarioak ere, hala nola *Escenario* *Chamberí*, Chamberí edo *Chiedete e vi sará dat* auzoetako antzokietako ikusleekin egindako proiektua, Napoliko Konpainia Jaialdirako sortua, Iran, Errusia, Italia eta Frantziako emakumeekin. Aktore ere lan egin du Penny Woolcockekin English National Opera, Blind Summit Theatre, Phelim McDermott, Andrew Dawson, Cath Johnson eta Jose Piris-ekin.

Gainera, sorkuntza kolektiboari eta clownari buruzko formazioak eman ditu hainbat erakundetan, hala nola Dos de Mayo Arte Zentroan, Alcaláko Klasikoen Jaialdian, Arte Ederren Zirkuluan, Cervantes Institutuan, Nafarroako Antzerki Eskolan edo Pune, Kerala eta Boloniako Oxford Unibertsitatean. Era berean, proiektu pedagogikoak garatu ditu eta antzerkia gizartea eraldatzeko tresna erabili du.

2025. urtean *Vulcano* lana zuzendu eta ekoiztu zuen Madrilgo Valle-Inclán Antzokirako, Victoria Szpunbergen testuarekin.

## Aintzatespenak 
* 2013. urtean, *Interrupted* lanak Antzerki Konpainia Berri Onenaren saria irabazi zuen Londresko Mimetic Jaialdian eta Antzerki Ikuskizun Onenaren saria Madrilgo TALENT Jaialdian. 
* 2016an Publikoaren Saria jaso zuen Cangas do Morrazoko XXXIII. Jaietako Antzerki Komikoaren Mostran eta Max Sarietarako izendatu zuten Errebelazio Egilerik Onenaren kategorian. 
* 2019an, Epaimahaiaren eta Ikusleen Saria irabazi zuen Teatro do Fundãoko (Portugal) Feira Ibérica delakoan.
* "La Caixa" Fundazioaren Art for Change programako beka bat lortu zuen. Beka horen emaitza  2018. urtean estreinatu zen *Locos de Amor* izan zen, eta gaixotasun mental larriaren diagnostikoa duten 10 pertsonaren maitasun erromantikoaren bizipena erakusten du. Bekadun egoiliarra izan zen Espainiako Errege Akademian, Erroman.
* 2019. urtean Antzerkiko Begi Kritikoa saria eman zioten Andrea Jiménezi eta Noemí Rodríguezi, Teatro En Vilo konpainiarekin egindako ibilbidearengatik eta bere sorkuntzen originaltasunarengatik. Sari hori 1990. urtean hasi zen ematen Radio Nacional de España urtero, 40 urtetik beherako artista eszeniko eta plastikoen lana aitortzeko eta sustatzeko.
* 2025. urtean, Max saria jaso zuen, ikuskizunik onenari eta antzerkirako moldaketa onenari, *Casting Lear'' lanarengatik.

## Erreferentziak 
## Kanpo estekak 
* Andrea Jiménezi egindako elkarrizketa, YouTuben ikusgai.